6 สิ่งที่เราเพิ่งค้นพบเกี่ยวกับ ณอน บูรณะหิรัญ

ในวินาทีนี้ คงไม่มีใครที่ไม่รู้จักกับ ณอน บูรณะหิรัญ ไลฟ์โค้ชชื่อดังเลย เพราะตั้งแต่ที่เขาไปร่วมปลูกป่ากับ บิ๊กป้อม พลเอก ประวิตร วงษ์สุวรรณ และได้ถ่ายคลิปวิดีโอ และในวิดีโอดังกล่าว เขาก็ได้กล่าวชมบิ๊กป้อม ว่าท่านเป็นคนน่ารัก และหลังจากนั้นชีวิตของณอน บูรณะหิรัญ ก็เปลี่ยนไปตลอดกาลทันที ไม่ว่าจะเป็นการเพ่งเล็งเรื่องที่เขาเปิดรับบริจาคเกี่ยวกับไฟป่าจังหวัดเชียงใหม่ และอีกหลายๆเรื่อง ที่ถูกเพจชื่อดังต่างๆ รวมถึงนักสืบไซเบอร์ที่ช่วยกันขุดเรื่องของเขา และในบทความนี้ เราก็ขอนำเสนอ 6 เรื่องราว ที่เราเพิ่งค้นพบเกี่ยวกับผู้ชายที่ชื่อ ณอน บูรณะหิรัญ

โรงเรียนไฮสคูลในอเมริกาของณอน

ในเพจดัง CSI LA ได้เปิดเผยว่า ในประวัติของณอน ที่เขามักบอกใครต่อใครว่า ชีวิตในวัยเด็กของเขานั้นถูกรังแก ตลอดเวลา จากการเป็นนักเรียนชาวเอเชียคนเดียวในโรงเรียน และมีเรื่องชกต่อยกับเพื่อน จนเป็นเรื่องใหญ่โต แต่เมื่อทางเพจได้เสาะหาข้อมูล จึงพบว่า โรงเรียนมัธยม วอลนัทที่ณอนพูดถึงนั้น เขาไม่ได้เป็นเพียงชาวเอเชียนคนเดียว ยังมีเพื่อนร่วมชั้นเป็นชาวเอเชียค่อนข้างมาก และในโรงเรียนก็มีแต่คนตั้งใจเรียน ไม่ได้มีเรื่องการบุลลี่กันแบบที่ณอนกล่าวอ้าง

ความไม่โปร่งใสของการเปิดรับบริจาค

จนถึงทุกวันนี้ สังคมก็ยังมีคำถามอยู่มาก หลังจากที่ณอนได้ออกมาแถลงรายละเอียดของการบริจาคเกี่ยวกับปัญหาหมอกควันจังหวัดเชียงใหม่ ไม่ว่าจะเป็นใบเสร็จ ที่ดูไม่ได้มีความน่าเชื่อถือ ยอดเงินที่โอนเพื่อจ่ายบัตรเครดิตของตัวเอง หรือยังมีข้อสงสัยเรื่อง ณอน มีอีกหลายบัญชี ที่ใช้ในการรับบริจาค ซึ่ง ณอน คงไม่สามารถหลบหลีกการชี้แจงตรงนี้ไปได้