6 สถานที่เที่ยวแห่งใหม่ใน จ.เชียงใหม่ที่คุณไม่ควรพลาด

จังหวัดเชียงใหม่ นับว่าเป็นหนึ่งในสถานที่ท่องเที่ยวที่ติดอันดับ สถานที่ท่องเที่ยวยอดนิยมเป็นอันดับต้นๆของประเทศไทย ไม่ว่าจะเป็นชาวไทยเอง หรือชาวต่างชาติ ก็ล้วนสนใจที่จะมาท่องเที่ยวที่จังหวัดเชียงใหม่แทบทั้งสิ้น ไม่ว่าจะเป็นอากาศที่ไม่ร้อนจนเกินไป ร้านกาแฟที่คุณสามารถนั่งชิวได้อย่างสบาย และการเดินทางที่ไม่ยากจนเกินไป และนอกจากสถานที่ท่องเที่ยวอย่าง ดอยสุเทพ หรือดอยอินทนนท์ ที่คุณคงไปเยี่ยมชมมาจนเบื่อแล้ว ในบทความวันนี้ เราจะมานำเสนอสถานที่ท่องเที่ยวแห่งใหม่ๆ ที่คุณไม่ควรพลาด

เชียงใหม่ แกรนด์ แคนยอน

ใครจะทราบว่าในจังหวัดเชียงใหม่ของเรานี้จะมีแกรนด์ แคนยอนกับเขาด้วย และนี่ก็เป็นสถานที่ท่องเที่ยวแห่งใหม่ ที่เพิ่งเปิดให้ท่องเที่ยวเมื่อไม่กี่ปีมานี้ ซึ่งเป็นสถานที่ที่คุณสามารถเล่นกีฬาทางน้ำ กระโดดน้ำ ได้อย่างสนุกสนาน ซึ่งสถานที่แห่งนี้ก็เป็นหนึ่งในที่ยอดนิยมสำหรับชาวต่างชาติ ที่อยากจะเล่นน้ำคลายร้อนได้เป็นอย่างดี

ทุ่งดอกเก็กฮวย ณ ฟาร์ม 900 มหาวิทยาลัยแม่โจ้

จริงๆแล้ว ทุ่งดอกเก็กฮวยก็มีอีกที่หนึ่งที่อำเภอม่อนแจ่ม แต่ก็ห่างไกลจากตัวเมืองไปมาก หากคุณไม่อยากขับรถไปไกลๆ ที่มหาวิทยาลัยแม่โจ้ ก็มีทุ่งดอกเก็กฮวยทุ่งใหญ่ ที่ให้คุณได้ไปเก็บภาพสวยๆได้เช่นกัน โดยดอกเก็กฮวยจะบานสะพรั่งในช่วงเดือน พฤศจิกายน-ธันวาคม และชาวบ้านก็จะทยอยเก็บดอกเก็กฮวยเพื่อไปผลิตเป็นชาเก็กฮวยต่อไป ดังนั้นหากใครสนใจ ควรเช็คดูช่วงเวลาให้ดี